CELEX: 32009D0012
Language: el
Date: 2008-12-19 00:00:00
Title: 2009/12/ΕΚ: Απόφαση της Επιτροπής, της 19ης Δεκεμβρίου 2008 , για την έγκριση μεθόδων ταξινόμησης σφαγίων χοίρων στη Δανία [κοινοποιηθείσα υπό τον αριθμό Ε(2008) 8498]

10.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 6/83
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 19ης Δεκεμβρίου 2008
   για την έγκριση μεθόδων ταξινόμησης σφαγίων χοίρων στη Δανία
   [κοινοποιηθείσα υπό τον αριθμό Ε(2008) 8498]
   (το κείμενο στη δανική γλώσσα είναι το μόνο αυθεντικό)
   (2009/12/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 2 παράγραφος 3 του κανονισμού (ΕΟΚ) αριθ. 3220/84, προβλέπει ότι τα σφάγια χοίρων πρέπει να ταξινομούνται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες, οι οποίες βασίζονται σε φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων ταξινόμησης εξαρτάται από την τήρηση ανώτατης ανοχής στατιστικού σφάλματος εκτίμησης. Η ανοχή αυτή καθορίζεται στο άρθρο 3 παράγραφος 2 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985 που θεσπίζει τις λεπτομέρειες της εφαρμογής της κοινοτικής κλίμακας ταξινόμησης των σφαγίων χοίρου (2).
            
         
               (2)
            
            
               Με την απόφαση 92/469/ΕΟΚ της Επιτροπής (3) εγκρίθηκαν τέσσερις μέθοδοι για την ταξινόμηση σφαγίων χοίρων στη Δανία.
            
         
               (3)
            
            
               Λόγω τεχνικών προσαρμογών, η Δανία ζήτησε από την Επιτροπή να εγκρίνει την επικαιροποίηση τεσσάρων εγκεκριμένων μεθόδων και τη χρήση δύο επικαιροποιημένων μεθόδων (Autofom DK και FOM II) και υπέβαλε τα αποτελέσματα των δοκιμών τεμαχισμού που διεξήγαγε, καταθέτοντας το δεύτερο μέρος του πρωτοκόλλου που προβλέπεται στο άρθρο 3 παράγραφος 3 του κανονισμού (ΕΟΚ) αριθ. 2967/85.
            
         
               (4)
            
            
               Από την εξέταση της αίτησης αυτής προέκυψε ότι πληρούνται οι όροι έγκρισης των εν λόγω μεθόδων ταξινόμησης.
            
         
               (5)
            
            
               Δεν επιτρέπεται καμία τροποποίηση των οργάνων ή των μεθόδων ταξινόμησης εκτός εάν εγκριθεί νέα απόφαση της Επιτροπής βάσει της κτηθείσας πείρας. Για τον λόγο αυτό, η παρούσα έγκριση μπορεί να ανακληθεί.
            
         
               (6)
            
            
               Για λόγους σαφήνειας, η απόφαση 92/469/ΕΟΚ πρέπει να καταργηθεί και να αντικατασταθεί από νέα απόφαση.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στη Δανία επιτρέπεται η χρήση των ακόλουθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84:
   
               α)
            
            
               το όργανο που ονομάζεται «Klassificeringscenter (KC)» και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 1 του παραρτήματος,
            
         
               β)
            
            
               το όργανο που ονομάζεται «Fat-O-Meater/Manuel Klassificering (FOM/MK)» και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 2 του παραρτήματος,
            
         
               γ)
            
            
               το όργανο που ονομάζεται «Uni-Fat-O-Meater (Unifom)» και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 3 του παραρτήματος,
            
         
               δ)
            
            
               το όργανο που ονομάζεται «Fully automatic altrasonic (AutoFOM 1)» και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 4 του παραρτήματος,
            
         
               ε)
            
            
               το όργανο που ονομάζεται «Updated fully automatic ultrasonic equipment (AutoFOM DK)» και οι λεπτομέρειες που παρατίθενται στο μέρος 5 του παραρτήματος,
            
         
               στ)
            
            
               το όργανο που ονομάζεται «Fat-O-Meater II (FOM II)» και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 6 του παραρτήματος.
            
         Άρθρο 2
   Δεν επιτρέπεται καμία τροποποίηση των οργάνων ή των μεθόδων εκτίμησης.
   Άρθρο 3
   Η απόφαση 92/469/ΕΟΚ καταργείται.
   Άρθρο 4
   Η παρούσα απόφαση απευθύνεται στο Βασίλειο της Δανίας.
   
      Βρυξέλλες, 19 Δεκεμβρίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1.
   
      (2)  ΕΕ L 285 της 25.10.1985, σ. 39.
   
      (3)  ΕΕ L 265 της 11.9.1992, σ. 39.
   
      ΠΑΡΑΡΤΗΜΑ
      ΜΕΘΟΔΟΙ ΤΑΞΙΝΟΜΗΣΗΣ ΣΦΑΓΊΩΝ ΧΟΙΡΩΝ ΣΤΗ ΔΑΝΙΑ
      Μερος 1
      KLASSIFICERINGSCENTER (KC)
      
                  1.
               
               
                  Η ταξινόμηση των σφαγίων χοίρων πραγματοποιείται με τη βοήθεια του οργάνου που ονομάζεται «Klassificeringscenter (KC)».
               
            
                  2.
               
               
                  Το όργανο είναι εφοδιασμένο με εννέα καθετήρες διαμέτρου έξι χιλιοστών ο κάθε ένας που περιλαμβάνουν φωτοδίοδο (τύπου Siemens SFH 950 LD242 II ή παρόμοιου) και φωτοανιχνευτή (τύπου Siemens SFH 960 — PB 103 ή παρόμοιου) και λειτουργεί σε αποστάσεις μεταξύ ενός και 180 χιλιοστών. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας μέσω κεντρικής μονάδας.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται βάσει 10 μετρήσεων που λαμβάνονται από επτά σημεία μέτρησης όπως αναφέρεται στην παράγραφο 4 και σύμφωνα με τον ακόλουθο τύπο
                  
                      = 70,5489 – 0,1572 x1 – 0,1698 x2 – 0,1537 x3 – 0,1803 x4 – 0,2115 x5 – 0,1669 x6 – 0,1269 x7 + 0,04278 x8 + 0,0234 x9 + 0,0371 x10
                  
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο.
                           
                        
            
                  4.
               
               
                  Τα σημεία μέτρησης είναι:
                  
                              x1
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται στο κέντρο του τρίτου αυχενικού σπονδύλου, σε απόσταση 10,5 εκατοστών από το μέσο του σφαγίου.
                           
                        
                              x2
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται στο κέντρο του τέταρτου αυχενικού σπονδύλου, σε απόσταση 7 εκατοστών από το μέσο του σφαγίου.
                           
                        
                              x3
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται μεταξύ του τέταρτου και του πέμπτου τελευταίου θωρακικού σπονδύλου, σε απόσταση τριών εκατοστών από το μέσο του σφαγίου.
                           
                        
                              x4
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται μεταξύ του δεύτερου και του τρίτου τελευταίου θωρακικού σπονδύλου, σε απόσταση 7 εκατοστών από το μέσο του σφαγίου.
                           
                        
                              x5
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται μεταξύ του πρώτου οσφυϊκού σπονδύλου και του τελευταίου θωρακικού σπονδύλου, σε απόσταση 6 εκατοστών από το μέσο του σφαγίου.
                           
                        
                              x6
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται 4 εκατοστά πριν από το πρόσθιο άκρο του ηβικού οστού, σε απόσταση 7 εκατοστών από το μέσο του σφαγίου.
                           
                        
                              x7
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται στο πρόσθιο άκρο του ηβικού οστού, σε απόσταση 11 εκατοστών από το μέσο του σφαγίου.
                           
                        
                              x8
                              
                           
                           
                              =
                           
                           
                              πάχος του μυός, σε χιλιοστά, που μετράται μεταξύ του τέταρτου και του πέμπτου τελευταίου θωρακικού σπονδύλου, σε απόσταση 3 εκατοστών από το μέσο του σφαγίου.
                           
                        
                              x9
                              
                           
                           
                              =
                           
                           
                              πάχος του μυός, σε χιλιοστά, που μετράται μεταξύ του δεύτερου και του τρίτου τελευταίου θωρακικού σπονδύλου, σε απόσταση 7 εκατοστών από το μέσο του σφαγίου.
                           
                        
                              x10
                              
                           
                           
                              =
                           
                           
                              πάχος του μυός, σε χιλιοστά, που μετράται μεταξύ του πρώτου οσφυϊκού σπονδύλου και του τελευταίου θωρακικού σπονδύλου, σε απόσταση 6 εκατοστών από το μέσο του σφαγίου.
                           
                        Ο τύπος ισχύει για σφάγια βάρους μεταξύ 50 και 110 χιλιογράμμων.
               
            Μερος 2
      FAT-O-MEATER/MANUEL KLASSIFICERING (FOM/MK)
      
                  1.
               
               
                  Η ταξινόμηση των σφαγίων χοίρων πραγματοποιείται με το όργανο που ονομάζεται «Fat-O-Meater/Manuel Klassificering (FOM/MK)».
               
            
                  2.
               
               
                  Το όργανο είναι του τύπου Fat-O-Meater και είναι εφοδιασμένο με καθετήρα διαμέτρου 6 χιλιοστών που περιλαμβάνει φωτοανιχνευτή (τύπου Siemens SFH 960 – BP 103 ή παρόμοιου) και λειτουργεί σε αποστάσεις μεταξύ ενός και 94 χιλιοστών.
               
            
                  3.
               
               
                  Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας μέσω κεντρικής μονάδας.
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο
                  
                      = 68,1746 – 0,3220 x1 – 0,5326 x2 + 0,0836 x3
                  
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο
                           
                        
            
                  4.
               
               
                  Τα σημεία μέτρησης είναι:
                  
                              x1
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται σε απόσταση 8 εκατοστών από το μέσο του σφαγίου μεταξύ του τρίτου και του τέταρτου τελευταίου οσφυϊκού σπονδύλου.
                           
                        
                              x2
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται σε απόσταση 6 εκατοστών από το μέσο του σφαγίου μεταξύ του τρίτου και του τέταρτου τελευταίου πλευρού.
                           
                        
                              x3
                              
                           
                           
                              =
                           
                           
                              πάχος του μυός σε χιλιοστά, που μετράται ταυτόχρονα και στο ίδιο σημείο με το x2
                              
                           
                        Ο τύπος ισχύει για σφάγια βάρους μεταξύ 50 και 110 χιλιογράμμων.
               
            Μερος 3
      UNI-FAT-O-MEATER (UNIFOM)
      
                  1.
               
               
                  Η ταξινόμηση των σφαγίων χοίρων πραγματοποιείται με το όργανο που ονομάζεται «Uni-Fat-O-Meater (Unifom)».
               
            
                  2.
               
               
                  Το όργανο είναι το ίδιο με εκείνο που περιγράφεται στο μέρος 2 σημείο 2. Ωστόσο, το Unifom διαφέρει από το MK όσον αφορά τον υπολογιστή και το λογισμικό για την ερμηνεία της κατανομής της αντανάκλασης από τον οπτικό καθετήρα.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο
                  
                      = 66,7393 – 0,2655 x1 – 0,5432 x2 + 0,0838 x3
                  
                  όπου:
                  
                              
                                 
                           
                           
                              =
                           
                           
                              εκτιμωμένη εκατοστιαία αναλογία άπαχου κρέατος στο σφάγιο
                           
                        
            
                  4.
               
               
                  Τα σημεία μέτρησης είναι:
                  
                              x1
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται σε απόσταση 8 εκατοστών από το μέσο του σφαγίου μεταξύ του τρίτου και του τέταρτου τελευταίου οσφυϊκού σπόνδυλου.
                           
                        
                              x2
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται σε απόσταση 6 εκατοστών από το μέσο του σφαγίου μεταξύ του τρίτου και του τέταρτου τελευταίου πλευρού.
                           
                        
                              x3
                              
                           
                           
                              =
                           
                           
                              πάχος του μυός, σε χιλιοστά, το οποίο μετράται ταυτόχρονα και στο ίδιο σημείο με το x2
                              
                           
                        Ο τύπος ισχύει για τα σφάγια βάρους μεταξύ 50 και 110 χιλιογράμμων.
               
            Μερος 4
      FULLY AUTOMATIC ULTRASONIC EQUIPMENT (AutoFOM 1)
      
                  1.
               
               
                  Η ταξινόμηση σφαγίων χοίρων πραγματοποιείται με το όργανο που ονομάζεται «Fully automatic ultrasonic equipment (AutoFOM 1)».
               
            
                  2.
               
               
                  Το όργανο είναι εφοδιασμένο με 16 μορφοτροπείς υπερήχων των 2MHz (Krautkrämer, SFK 2 NP ή παρόμοιο) που απέχουν μεταξύ τους 25 χιλιοστά.
                  Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας μέσω κεντρικής μονάδας επεξεργασίας δεδομένων.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται με βάση 127 μεμονωμένα σημεία μετρήσεως σύμφωνα με τον ακόλουθο τύπο
                  
                      = c + c0 × IP000 + c1 × IP001 + .... + c126 × IP126
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο. Οι σταθερές c και c0 έως c126 εμφαίνονται στο πρωτόκολλο της Δανίας, μέρος ΙΙ, που υποβλήθηκε στην Επιτροπή δυνάμει του άρθρου 3 παράγραφος 3 του κανονισμού (ΕΟΚ) αριθ. 2967/85 της Επιτροπής.
                           
                        
            
                  4.
               
               
                  Τα σημεία μέτρησης και η στατιστική μέθοδος περιγράφονται στο μέρος ΙΙ του πρωτοκόλλου της Δανίας, που υποβλήθηκε στην Επιτροπή σύμφωνα με τις διατάξεις του άρθρου 3 παράγραφος 3 του κανονισμού (ΕΟΚ) αριθ. 2967/85 της Επιτροπής.
                  Ο τύπος ισχύει για σφάγια βάρους μεταξύ 50 και 110 χιλιογράμμων.
               
            Μερος 5
      UPDATED FULLY AUTOMATIC ULTRASONIC EQUIPMENT (AutoFOM DK)
      
                  1.
               
               
                  Η ταξινόμηση των σφαγίων χοίρων πραγματοποιείται με το όργανο που ονομάζεται «Updated fully automatic ultrasonic equipment (AutoFOM DK)».
               
            
                  2.
               
               
                  Το όργανο είναι μηχανικά συμβατό με το AutoFOM 1 όσον αφορά τη συστοιχία σάρωσης. Παρομοίως, η αρχή μέτρησης παραμένει αμετάβλητη. Το AutoFOM DK διαφέρει από το AutoFOM 1 όσον αφορά ένα εξάρτημα το οποίο εξασφαλίζει τη διέλευση του σφαγίου από τη μονάδα μέτρησης σε όρθια θέση και, σε συνδυασμό με αισθητήρα λέιζερ που ανιχνεύει το σφάγιο, παρέχει συμμετρικές μετρήσεις με μεγαλύτερη υπολογιστική ισχύ και με νέα πακέτα λογισμικού που παρέχουν τη δυνατότητα αύξησης της ταχύτητας απεικόνισης και της ανάλυσης.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                      = 63,4322 – 0,1429 x1 – 0,0438 x2 – 0,0715 x3 + 0,9420 x4 + 0,0911 x5
                  
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο.
                           
                        
            
                  4.
               
               
                  Τα σημεία μέτρησης και η στατιστική μέθοδος περιγράφονται στο μέρος ΙΙ του πρωτοκόλλου της Δανίας, που υποβλήθηκε στην Επιτροπή σύμφωνα με τις διατάξεις του άρθρου 3 παράγραφος 3 του κανονισμού (ΕΟΚ) αριθ. 2967/85 της Επιτροπής.
                  Ο τύπος ισχύει για σφάγια βάρους μεταξύ 50 και 110 χιλιογράμμων.
               
            Μερος 6
      FAT-O-MEATER II (FOM II)
      
                  1.
               
               
                  Η ταξινόμηση των σφαγίων χοίρων πραγματοποιείται με το όργανο που ονομάζεται «Fat-O-Meater II (FOM II)».
               
            
                  2.
               
               
                  Το όργανο είναι ένα νέο μοντέλο του συστήματος μέτρησης FAT-O-Meater. Η βασική αρχή μέτρησης η οποία περιγράφεται στο σημείο 2 στα μέρη 2 και 3 παραμένει αμετάβλητη αλλά έχει επανασχεδιαστεί όλο το λογισμικό και το υλικό και ο μηχανολογικός σχεδιασμός είναι επίσης νέος. Το πιστόλιο FOM II αποτελείται από οπτικό καθετήρα με λεπίδα, διάταξη μέτρησης του βάθους και πλακέτα απόκτησης και ανάλυσης δεδομένων. Όλες οι απαιτούμενες από τη νομοθεσία αποκτήσεις και αναλύσεις δεδομένων περιλαμβάνονται στο πιστόλιο FOM II.
               
            
                  3.
               
               
                  Η περιεκτικότητα άπαχου κρέατος στο σφάγιο υπολογίζεται σύμφωνα με τον ακόλουθο τύπο:
                  
                      = 66,5015 – 0,3568 x1 – 0,4704 x2 + 0,0947 x3
                  
                  όπου:
                  
                              
                                 
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο
                           
                        
            
                  4.
               
               
                  Τα σημεία μέτρησης είναι:
                  
                              x1
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται σε απόσταση 8 εκατοστών από το μέσο του σφαγίου μεταξύ του τρίτου και του τέταρτου τελευταίου οσφυϊκού σπονδύλου.
                           
                        
                              x2
                              
                           
                           
                              =
                           
                           
                              πάχος του ραχιαίου λίπους (περιλαμβανομένου του δέρματος), σε χιλιοστά, που μετράται σε απόσταση 6 εκατοστών από το μέσο του σφαγίου μεταξύ του τρίτου και του τελευταίου τέταρτου πλευρού.
                           
                        
                              x3
                              
                           
                           
                              =
                           
                           
                              πάχος του μυός, σε χιλιοστά, που μετράται ταυτόχρονα στο ίδιο σημείο με το x2
                              
                           
                        Ο τύπος ισχύει για σφάγια βάρους μεταξύ 50 και 110 kg.